Národná rada Slovenskej republiky

**VIII. volebné obdobie**

–––––––––––––––––––––––––––––––––––––––––––––––––––––––––––––––––––

Číslo : 1429/2023

**1748a**

### **I n f o r m á c i a**

**o výsledku prerokovania** **Programového vyhlásenia vlády Slovenskej republiky so žiadosťou o vyslovenie dôvery vláde Slovenskej republiky (tlač 1748)** **vo výboroch Národnej rady Slovenskej republiky**

**–––––––––––––––––––––––––––––––––––––––––––––––––––––––––––––––––––––––––––––––-**

 Programové vyhlásenie vlády Slovenskej republiky so žiadosťou o vyslovenie dôvery vláde Slovenskej republiky **(tlač 1748)** bolo predložené vládou Slovenskej republiky Národnej rade Slovenskej republiky v súlade s čl. 86 písm. f) Ústavy Slovenskej republiky v termíne stanovenom čl. 113 Ústavy Slovenskej republiky.

**I.**

 Programové vyhlásenie vlády Slovenskej republiky so žiadosťou o vyslovenie dôvery vláde Slovenskej republiky bolo doručené v písomnej forme poslancom Národnej rady Slovenskej republiky pred **94.** schôdzou Národnej rady Slovenskej republiky ako **tlač 1748.**

 Predseda Národnej rady SR svojím rozhodnutím č. **1822** zo dňa 12. júna 2023 pridelil podľa § 107 ods. 2 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov Programové vyhlásenie vlády Slovenskej republiky so žiadosťou o vyslovenie dôvery vláde Slovenskej republiky **(tlač 1748)** všetkým výborom (okrem Mandátového a imunitného výboru Národnej rady Slovenskej republiky, Výboru Národnej rady Slovenskej republiky pre nezlučiteľnosť funkcií, Osobitného kontrolného výboru Národnej rady Slovenskej republiky na kontrolu činnosti Národného bezpečnostného úradu, Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby, Osobitného kontrolného výboru Národnej rady Slovenskej republiky na kontrolu činnosti Vojenského spravodajstva a Výboru Národnej rady Slovenskej republiky na preskúmavanie rozhodnutí Národného bezpečnostného úradu) na prerokovanie **do začiatku rokovania schôdze Národnej rady Slovenskej republiky o tomto návrhu**.

Ide o tieto výbory :

* Výbor NR SR pre financie a rozpočet
* Ústavnoprávny výbor NR SR
* Výbor NR SR pre hospodárske záležitosti
* Výbor NR SR pre pôdohospodárstvo a životné prostredie
* Výbor NR SR pre verejnú správu a regionálny rozvoj
* Výbor NR SR pre sociálne veci
* Výbor NR SR pre zdravotníctvo
* Výbor NR SR pre obranu a bezpečnosť
* Zahraničný výbor NR SR
* Výbor NR SR pre vzdelávanie, vedu, mládež a šport
* Výbor NR SR pre kultúru a média
* Výbor NR SR pre ľudské práva a národnostné menšiny
* Výbor NR SR pre európske záležitosti

 Predseda Národnej rady SR súčasne určil ako gestorský Výbor Národnej rady Slovenskej republiky pre financie a rozpočet, ktorý na základe uznesení výborov predloží na schôdzu Národnej rady Slovenskej republiky spoločnú správu o prerokovaní Programového vyhlásenia vlády Slovenskej republiky so žiadosťou o vyslovenie dôvery vláde Slovenskej republiky **(tlač 1748a)** vo výboroch a návrhy z rozpravy ako podklady na prijatie uznesenia Národnej rady Slovenskej republiky.

 Programové vyhlásenie vlády Slovenskej republiky so žiadosťou o vyslovenie dôvery vláde Slovenskej republiky **(tlač 1748)** prerokovali v stanovenom termíne všetky určené výbory Národnej rady Slovenskej republiky.

**II.**

Výbory zaujali nasledovné stanoviská:

1. **Prijali platné uznesenia :**

Výbory **vyslovili súhlas** s predloženým Programovým vyhlásením vlády Slovenskej republiky a so žiadosťou o vyslovenie dôvery vláde Slovenskej republiky **(tlač 1748)** a

**odporučili**

**Národnej rade Slovenskej republiky**

Programové vyhlásenie vlády Slovenskej republiky **schváliť** a**vysloviť** dôveru vláde SR

 Výbor NR SR pre pôdohospodárstvo a životné prostredie (uzn. č. 303 z 13. júna 2023)

Výbor NR SR pre sociálne veci (uzn. č. 276 z 13. júna 2023)

Výbor NR SR pre kultúru a média (uzn. č. 228 z 13. júna 2023)

Výbor NR SR pre európske záležitosti (uzn. č. 151 z 13. júna 2023)

1. **Platné uznesenie nebolo prijaté** (*výbory neprijali platné uznesenie, nakoľko podľa § 52 ods. 4 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov* ***nezískali podporu potrebnej nadpolovičnej väčšiny prítomných členov výboru* )** v nasledujúcich výboroch:

Výbor NR SR pre financie a rozpočet

Výbor NR SR pre hospodárske záležitosti

Výbor NR SR pre vzdelávanie, vedu, mládež a šport

Výbor NR SR pre verejnú správu a regionálny rozvoj

1. Výbory, ktoré o návrhoch jednotlivých kapitolách nerokovali/nehlasovali *(podľa § 52 ods. 2 zákona Národnej rady Slovenskej republiky č. 350/1996 Z.  z. o rokovacom poriadku Národnej rady Slovenskej republiky v znení neskorších predpisov neboli uznášaniaschopné)*

 Ústavnoprávny výbor NR SR

Zahraničný výbor NR SR

Výbor NR SR pre zdravotníctvo

Výbor NR SR pre ľudské práva a národnostné menšiny

1. Výbory, ktoré o návrhu nerokovali *(podľa § 49 zákona o rokovacom poriadku Národnej rady Slovenskej republiky v znení neskorších predpisov)*:

Výbor Národnej rady Slovenskej republiky pre obranu a bezpečnosť

**III.**

**Návrh spoločnej správy, vrátane stanoviska gestorského výboru prerokoval Výbor Národnej rady Slovenskej republiky pre financie a rozpočet na 133. schôdzi dňa 13. júna2023.**

Stanovisko gestorského výboru, ani návrh spoločnej správy Výboru Národnej rady Slovenskej republiky pre financie a rozpočet, neboli schválené, keďže návrh stanoviska gestorského výboru (*odporúča Národnej rade Slovenskej republiky podľa čl. 86 písm. f) Ústavy Slovenskej republiky schváliť Programové vyhlásenie vlády Slovenskej republiky a vysloviť dôveru vláde Slovenskej republiky*) nezískal súhlas potrebnej väčšiny členov Výboru Národnej rady Slovenskej republiky pre financie a rozpočet.

Predseda Výboru Národnej rady Slovenskej republiky pre financie a rozpočet **Marián Viskupič** na seba prevzal úlohu spoločného spravodajcu, aby na schôdzi Národnej rady Slovenskej republiky informoval o výsledku rokovania výboru a navrhol Národnej rade Slovenskej republiky postup pri hlasovaní podľa príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky znení neskorších predpisov.

Ako náhradných spravodajcov určil poslancov **Annu Miernu, Milana Kuriaka, Petra Kremského a Tomáša Lehotského.**

Návrh uznesenia Národnej rady Slovenskej republiky je v prílohe tejto informácie.

Bratislava 13. júna 2023

Marián Viskupič v.r.

predseda

Výboru NR SR pre financie a rozpočet

Národná rada Slovenskej republiky

**VIII. volebné obdobie**

**–––––––––––––––––––––––––––––––––––––––––––––––––––––––––––––––––-**

Číslo : 1429/2023

#### N á v r h

Uznesenia

#### Národnej rady Slovenskej republiky

z .... júna 2023

k  Programovému vyhláseniu vlády Slovenskej republiky so žiadosťou o vyslovenie dôvery vláde Slovenskej republiky **(tlač 1748)**

**Národná rada Slovenskej republiky**

podľa čl. 86 písm. f) Ústavy Slovenskej republiky prerokovala Programové vyhlásenie vlády Slovenskej republiky a jej žiadosť o vyslovenie dôvery, ktoré vláda predložila podľa čl. 113 Ústavy Slovenskej republiky

1. **s c h v a ľ u j e**

Programové vyhlásenie vlády Slovenskej republiky,

##### **v y s l o v u j e**

##### dôveru vláde Slovenskej republiky.